20 Apparere

*Apparuit gracia*, etc. [Tit. 2:11], id est, apparicio Christi triplex est: vna, preterita qua apparuit in carnem; alia, presens qua appareret in mente; tercia, futura qua apparebit in fine.

De prima apparicione dicitur, [1] Joan. 1[:2]: *Annunciamus uobis vitam eternam, que erat apud Patrem, et apparuit nobis*. Et hoc propter duo. Primo, ad destruendum opus diaboli, quod fuit quando diabolus suggessit homo consensit, et sic Deum offendit, set Christus apparens, offensam tulit, emendationem fecit, ostium paradisi apparuit, immo[[1]](#endnote-1) /f.6vb/ fregit, et in duo frustra diuidens anolare fecit, quando, videlicet, ille qui est ostium, Joan. 10[:7]. Fractus in cruce, seipsum dimisit, corpore in sepulcro posito, et anima ascendente in limbum, et sic opus quod diabolus inchoauerat dissoluit, [1] Joan. 3[:8]. *In hoc aparuit Filius Dei ut dissoluat opera diaboli*, et ibidem [1 Joan. 3:5]: *Ille apparuit ut tolleret peccata*. Set multi sunt, sicut latro qui post liberacionem suam a patibulo penis, se habet quam ante. Exemplum de illo qui abscidit bursam iudicis volentis eum liberare, Psal. [34:12]: *Retribuebant mihi mala pro bonis.*

Secundo, ut ostendit viam paradisi, situs radius solis appariens, illuminat, Tit. 2[:11]: *Apparuit gracia saluatoris nostri omnibus hominibus; erudiens nos, ut abnegantes impietatem, et secularia desideria,* etc. Set multi recipiunt ritus predicacionis, sicut incus qui magis percussionibus stringitur quam emollitur, Job 41[:15]: *Cor eius indurabitur* *quasi lapis et stringetur quasi malleatoris incus.*

¶ De vtraque causa apparicionis dicitur, Tit. 3[:4-5]: *Apparuit benignitas et humanitas Saluatoris nostri Dei non ex operibus iustitie que fecimus*.

¶ Secundo, apparet nunc Christus in mente, Num. 12[:6]: *Si quis fuerit inter uos propheta Domini*, id est, intendens ad Dominum, *apparebo ei in visione*. Non quod videat diuinitatem, set quod percipiat eius bonitatem. Isto modo apparet spiritualiter et corporaliter.

¶ Primo modo, firmiter credentibus, sicut lux apparet oculo aperto et non clauso, veritas sapienti non stulto, Sap. 1[:2]: *Apparet autem eis qui fidem habent in illum*. Vnde, Act. 1[:3]: *Apparens eis, et loquens de regno Dei*. Ysai. 7[:9], nisi *credideritis non* intelligetis.

Secundo, feruenter diligentibus, sicut calor ignis apparet tale facta a credenti, Eccli. 1[:15]: *Quibus apparuit in visu diligunt eam in visione, et in agnicione magnalium suorum*. Joan. 14[:21]: *Qui diligit me, diligetur a Patre meo, et ego diligam eum, et manifestabo ei meipsum*. Iste est mos amancium qui, quod libentes, vnus libenter apparet alteri. Nam dicitur vbi amor, ibi oculus.

¶ Tercio, Christus apparebit in fine sicut iustus retributor, Haba. 2[:3]: *Apparebit in finem, et non mencietur*. Set et hoc triplex. Quia erit seuerus condempnator impiorum, Sap. 6[:6]: *Horrende cito apparebit, quoniam iudicium durissimum hiis qui presunt fiet*. Tunc electis delectabiliter tanquam tali mirabilis communicator, [1] Joan. 3[:2]: *Cum* autem *apparuit, similes ei erimus, quoniam videbimus eum sicuti est.* Col. 3[:4]: *Cum* autem *Christus apparuit, vita vestra, tunc et vos apparebitis cum ipso*. Psal. [16:15]: *Saciabor cum apparuerit gloria tua*. Nam tunc saciabitur oculus visu summe pulcritudinis, auris auditu harmonie celestis, olfactus fragrancia superne euaporaciones, gustus sapore diuine dulcedinis, tactus amplexu perpetue suauitatis.

[31] Aperire, vide infra post [30] Ascendere.

1. ostium paradisi apparuit, immo ] Lambeth 23; words corrupted in F.128. [↑](#endnote-ref-1)